campionatu+mondial

Media de spectatori pentru întregul turneu a fost de 69.000, în timp ce numărul total de spectatori a fost 3,6 milioane. CM 1994 deţine recordul de număr de spectatori din istoria competiţiei. Deţine de asemenea recordul de număr de spectatori în istoria Statelor Unite între evenimentele sportive dedicate unui singur sport. La CM 1994 România a înregistrat cea mai bună performanţă a ei de până acum, atingerea sferturilor de finală. 
 * Campionatul Mondial de Fotbal 1994**, ediţia cu numărul 15 a turneului, s-a ţinut în Statele Unite, din 17 iunie până în 17 iulie 1994. FIFA le-a ales pe Statele Unite ca gazde în iulie 1988. Brazilia a devenit atunci prima ţară care a câştigat patru trofee de Campionat Mondial, după ce a depăşit Italia în finală cu 3-2, după executarea loviturilor de departajare. După prelungiri scorul era 0-0, aşa că a fost prima finală de C.M. din istorie decisă la penaltyuri.

Calificări
Grecia, Nigeria şi Arabia Saudită s-au calificat atunci în premieră la un turneu final. S-a calificat de asemenea Rusia, care a participat la CM pentru prima dată după destrămarea Uniunii Sovietice. Campioana en-titre, Germania de Vest, se unise cu Germania de Est, reprezentând culorile Germaniei unite pentru prima oară după CM 1938. Mulţumită evoluţiilor bune ale echipelor africane la CM 1990, Africa a primit trei locuri pentru prima dată în istoria competiţiei, Nigeriei alăturându-i-se Camerun şi Maroc. Pe de altă parte, pentru prima, şi până acum singura dată, nici o echipă din Regatul Unit nu a participat la competiţie, de când şi-au început participările în 1950. România s-a calificat atunci pentru a doua oară consecutiv la un Campionat Mondial, a şasea participare în total.



Sumar
Decizia FIFA de a organiza evenimentul în Statele Unite, în detrimentul Marocului şi Braziliei, i-a surprins pe cei care considerau că fotbalul european nu se bucura de mulţi suporteri în State. FIFA a sperat că prin această decizie va mări numărul de fani ai „//soccer//”-ului în S.U.A. (o condiţie pusă de FIFA a fost organizarea unei competiţii profesioniste de fotbal în Statele Unite, astfel încât //Major League Soccer// a fost creată în 1996). În ciuda aşteptărilor unora, din punct de vedere al numărului de spectatori competiţia a fost un succes imens. Media de 69.000 de spectatori a doborât un record ce fusese stabilit în 1950, mulţumită capacităţii superioare a stadioanelor din S.U.A. faţă de cele din Europa şi America de Sud. Recordul de 3,6 milioane de spectatori rămâne valabil şi astăzi, în ciuda schimbării formatului competiţiei pentru includerea a 32 de echipe în loc de 24. Pentru CM 1994 formatul competiţiei a rămas acelaşi ca cel din 1990 : 24 de echipe calificate, împărţite în şase grupe a câte patru. 16 echipe se calificau în faza eliminatorie a competiţiei : cele şase câştigătoare ale grupelor, cele şase echipe de pe locul 2, precum şi echipele de pe locul 3 cu cele mai bune rezultate. A fost ultima oară când s-a folosit acest format, deoarece în 1998 s-a trecut la sistemul cu 32 de echipe. A fost prima ediţie de Campionat Mondial în care câştigătoarea a primit 3 puncte în loc de 2 pentru victorie, FIFA sperând să încurajeze fotbalul ofensiv, după cel defensiv arătat patru ani mai devreme. La acest turneu Diego Maradona şi-a încheiat participările la Campionate Mondiale. Eroul din 1986, care a condus Argentina spre al doilea său titlu mondial din istorie, a fost expulzat din turneu după ce a picat la un test de dopping. O poveste tragică este cea a columbianului Andrés Escobar, care în meciul din grupe împotriva Statelor Unite a marcat un autogol, echipa sa pierzând în final cu 2-1 şi fiind astfel eliminată din turneu. Când Escobar s-a întors în Columbia, a fost împuşcat mortal în faţa un